**Приложение № 11**

**Д О Г О В О Р**

ПРОЕКТ

за изпълнение на: ***„Доставка на возима дигитална рентгенова система тип С-рамо за нуждите на „МБАЛ - Хасково” АД”***

№ на процедурата на АОП:

Днес, ……………. 2016 г., в гр.Хасково между:

**“Многопрофилна болница за активно лечение - Хасково” АД**, със седалище и адрес на управление: гр.Хасково 6300, бул. “Съединение” №49, ЕИК 126529015, представлявано от д-р Георги Николов Гелов – Изпълнителен директор , наричано за краткост ВЪЗЛОЖИТЕЛ от една страна

и

**“..................................................................................................” ......**, със седалище и адрес на управление: ..............................................................................., ЕИК ........................................, представлявано от ............................................................................................................ , наричано за краткост ИЗПЪЛНИТЕЛ от друга страна

на основание чл. 41, ал. 1 от Законa за обществените поръчки и Решение № ………/………..2016 г. на Изпълнителния директор на «МБАЛ – Хасково» АД за определяне на изпълнител, се сключи настоящият договор за следното:

**І. ПРЕДМЕТ НА ДОГОВОРА**

**Чл. 1. (1).** ВЪЗЛОЖИТЕЛЯТ възлага, а ИЗПЪЛНИТЕЛЯТ приема срещу заплащане на възнаграждениеда доставивозима дигитална рентгенова система тип С-рамо за нуждите на „МБАЛ - Хасково” АД”, наричанa по-долу за краткост „оборудването” или „вещта”.

**(2)** Изпълнението на предмета по предходната алинея включва изпълнението на следните дейности:

1. доставка на медицинското оборудване;
2. монтаж, инсталация и пускане в експлоатация на доставеното медицинско оборудване;
3. обучение за работа с доставеното медицинско оборудване;

 **(3)** ИЗПЪЛНИТЕЛЯТ следва да изпълни дейностите по ал. 2 в съответствие с изискванията на на Възложителя - Приложение № 1- Техническото предложение на ИЗПЪЛНИТЕЛЯ ; Приложениe № 2 –Ценовото предложение на ИЗПЪЛНИТЕЛЯ , които са неразделна част от настоящия договор и в сроковете по раздел ІІ от настоящия договор.

**(4)** Мястото на доставка и монтаж е:

„МБАЛ – Хасково” АД.

**(5)** С въвеждането в експлоатация на оборудването ИЗПЪЛНИТЕЛЯТ прехвърля на ВЪЗЛОЖИТЕЛЯ правото на собственост върху нея**.**

**П. СРОКОВЕ ПО ДОГОВОРА**

**Чл. 2. (1)** Срокът за изпълнение на договора започва да тече от датата на подписването му и и прекратява действието си след изтичане на гаранционният срок на доставената апаратура.

**(2) ИЗПЪЛНИТЕЛЯТ** следва да достави медицинското оборудване до ....................................................................................................... от датата на подписване на договора, на основание получена заявка от Възложителя.

**(3)** Сроковете за монтаж, инсталация и въвеждане в експлоатация е до 1 (един) месец от датата на приемо-предавателния протокол, удостоверяващ извършването на доставката.

**ІІІ. ЦЕНA И НАЧИН НА ПЛАЩАНЕ**

**Чл. 3. (1)**Цената за изпълнение на настоящия договор, съгласно предложено от **ИЗПЪЛНИТЕЛЯ** и прието от **ВЪЗЛОЖИТЕЛЯ** Ценовото предложениее ………………….. (словом) лв. без ДДС или ………………. (словом) лв. с ДДС.

**(2)** Цената по ал. 1 съставлява цялостно възнаграждение, дължимо от **ВЪЗЛОЖИТЕЛЯ** на **ИЗПЪЛНИТЕЛЯ** за изпълнение на този договор. Цената по ал. 1 включва цена за доставка на оборудването, в която се включва доставка до съответното лечебно заведение (опаковка, транспорт, застраховки, митни сборове), монтаж, инсталация, въвеждане в експлоатация, обучение за работа.

**(3) Цената по ал. 1 е окончателна и не подлежи на промяна за срока на действие на договора.**

**(4) ИЗПЪЛНИТЕЛЯТ** потвърждава, че цената за изпълнение на договора е единственото възнаграждение за изпълнение на дейностите по договора.

**Чл. 4. (1)** Цената по договора се заплаща както следва:

* Aвансово плащане - 20 % /двадесет на сто/ от цената по договора в срок до 20 (двадесет) дни след подписване на договора след представяне на фактура-оригинал за стойността на авансовото плащане.
* Окончателно плащане - в размер на 80% /осемдесет на сто/ от останалата част от цената по договора, платима в срок до 60 (шестдесет) дни след монтаж и инсталация, срещу представяне на оригинална фактура за дължимата сума, подписан приемо - предавателен протокол за монтаж и инсталация и доказателства за извършени приемателни тестове.

 **(2)** Дължимите по този договор плащания се извършват от **ВЪЗЛОЖИТЕЛЯ** въз основа на документите, предвидени за съответния вид плащане, издадени от **ИЗПЪЛНИТЕЛЯ**.

 **(3)** Плащанията се извършват с платежно нареждане по банкова сметка на **ИЗПЪЛНИТЕЛЯ** при:

Банкова сметка

IBAN:

BIC:

**IV. ПОДИЗПЪЛНИТЕЛИ**

**Чл. 5. (1) ИЗПЪЛНИТЕЛЯТ** сключва договор за подизпълнение с подизпълнителите, посочени в офертата. Сключването на договор за подизпълнение не освобождава изпълнителя от отговорността му за изпълнение на договора за обществена поръчка.

**(2)** **ИЗПЪЛНИТЕЛЯТ** няма право да:

1. сключва договор за подизпълнение с лице, за което е налице обстоятелство по чл. 47, ал. 1 или 5 от ЗОП;

2. възлага изпълнението на една или повече от дейностите, включени в предмета на обществената поръчка, на лица, които не са подизпълнители;

3. заменя посочен в офертата подизпълнител, освен когато:

а) за предложения подизпълнител е налице или възникне обстоятелство по чл. 47, ал. 1 или 5 от ЗОП;

б) предложеният подизпълнител престане да отговаря на нормативно изискване за изпълнение на една или повече от дейностите, включени в предмета на договора за подизпълнение;

в) договорът за подизпълнение е прекратен по вина на подизпълнителя, включително в случаите по ал. 6.

**(3)** В срок до три дни от сключването на договор за подизпълнение или на допълнително споразумение към него, или на договор, с който се заменя посочен в офертата подизпълнител, **ИЗПЪЛНИТЕЛЯТ** изпраща оригинален екземпляр от договора или допълнителното споразумение на възложителя заедно с доказателства, че не е нарушена забраната по ал. 2.

**(4)** Подизпълнителите нямат право да превъзлагат една или повече от дейностите, които са включени в предмета на договора за подизпълнение.

**(5)** Не е нарушение на забраната по ал. 2, т. 2 и по ал. 4 доставката на стоки, материали или оборудване, необходими за изпълнението на обществената поръчка, когато такава доставка не включва монтаж, както и сключването на договори за услуги, които не са част от договора за обществената поръчка, съответно – от договора за подизпълнение.

**(6)** **ИЗПЪЛНИТЕЛЯТ** е длъжен да прекрати договор за подизпълнение, ако по време на изпълнението му възникне обстоятелство по чл. 47, ал. 1 или 5 от ЗОП, както и при нарушаване на забраната по ал. 4 в 14-дневен срок от узнаването. В тези случаи изпълнителят сключва нов договор за подизпълнение при спазване на условията и изискванията на ал. 1 – 5.

**Чл.6. (1) ВЪЗЛОЖИТЕЛЯТ** приема изпълнението на дейност по договора, за която **ИЗПЪЛНИТЕЛЯТ** е сключил договор за подизпълнение, в присъствието на изпълнителя и на подизпълнителя.

**(2)** При приемането на работата **ИЗПЪЛНИТЕЛЯТ** може да представи на **ВЪЗЛОЖИТЕЛЯ** доказателства, че договорът за подизпълнение е прекратен, или работата или част от нея не е извършена от подизпълнителя.

**(3)** **ВЪЗЛОЖИТЕЛЯТ** извършва окончателното плащане по договора, за който има сключени договори за подизпълнение, след като получи от **ИЗПЪЛНИТЕЛЯ** доказателства, че е заплатил на подизпълнителите всички работи, приети по реда на ал. 1.

**(4)** Алинея 3 не се прилага в случаите по ал. 2.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 7. ВЪЗЛОЖИТЕЛЯТ** се задължава:

1. да заплати на **ИЗПЪЛНИТЕЛЯ** уговорената цена в сроковете и при условията на настоящия договор;
2. да получи вещта на мястото, посочено в чл. 1, ал. 4;
3. да упълномощи лица, които да удостоверят приемането на доставката, монтажа и въвеждането в експлоатация на оборудването;
4. да предостави на **ИЗПЪЛНИТЕЛЯ** необходимите и налични документи и данни, намиращи се при **ВЪЗЛОЖИТЕЛЯ**, необходими за изпълнението на договора;
5. в срок от 5 (пет) работни дни да реагира на писмено поставени от ИЗПЪЛНИТЕЛЯ въпроси, искани документи, срещи и др.;
6. да окаже на **ИЗПЪЛНИТЕЛЯ** необходимото съдействие и достъп до обекта и съответните документи за изпълнение на дейностите по договора;
7. да изпрати на **ИЗПЪЛНИТЕЛЯ** заявка за доставка на оборудването, предмет на договора, от който започва да тече срока за доставка по чл. 2, ал. 2.

**Чл.8.** **ВЪЗЛОЖИТЕЛЯТ** има право, когато **ИЗПЪЛНИТЕЛЯ** се е отклонил от изискванията, на които трябва да отговаря оборудването, посочени в чл. 1, ал. 3 от договора или не представи изискуемите документи относно оборудването, да откаже приемането на оборудването, както и да откаже да заплати съответното възнаграждение, докато **ИЗПЪЛНИТЕЛЯТ** не изпълни своите задължения съгласно договора.

**VI. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 9. ИЗПЪЛНИТЕЛЯТ** има право да получи цената на доставеното оборудване и заплащане на услугите по този договор в размер и срокове, съгласно чл. 3 и чл. 4 от Договора.

**Чл. 10. (1)** **ИЗПЪЛНИТЕЛЯТ** се задължава:

1. да изпълни предмета по чл. 1 от настоящия договор, в сроковете по чл. 2;
2. да прехвърли на **ВЪЗЛОЖИТЕЛЯ** собствеността върху оборудването след въвеждането му в експлоатация;
3. да осигури за своя сметка транспорта по доставката на оборудването до местоизпълнението по договора;
4. след монтажа на оборудването, да проведе приемателни изпитания на доставената апаратура;
5. да осигури обучение за работа с доставеното медицинско оборудване на място в болницата, на лица, определени от **ВЪЗЛОЖИТЕЛЯ**
6. да действа с грижата на добрия търговец, с необходимото старание и експедитивност и незабавно да информира в писмен вид **ВЪЗЛОЖИТЕЛЯ** за възникнали обстоятелства, които изискват решение от негова страна;
7. при доставяне на оборудването да представи Сертификат (или друг удостоверителен документ) от производителя, че оборудването е фабрично ново, не е демооборудване, не е демонстрационно оборудване, не е рециклирано и съдържащо информация относно датата, на която същото е произведено от производителя;
8. да информира **ВЪЗЛОЖИТЕЛЯ** за проблеми, възникнали при изпълнението на договора и за мерките, предприети за тяхното решаване;
9. изпълнителят се задължава да сключи договор за подизпълнение, ако е обявил в офертата си ползването на подизпълнители, както и да предоставя на възложителя информация за плащанията по договорите за подизпълнение в 10-дневен срок от извършването на всяко плащане.

**(2)** В случай, че по каквато и да е причина **ИЗПЪЛНИТЕЛЯТ** не може да изпълни задължения за гаранционно обслужване на доставеното от него оборудване, **ИЗПЪЛНИТЕЛЯТ** е длъжен да осигури изпълнението на тези негови задължения от производителя на апаратурата.

**Чл. 11.** **(1)** **ИЗПЪЛНИТЕЛЯТ** се задължава да предаде на **ВЪЗЛОЖИТЕЛЯ** при доставка следните документи: гаранционна карта, инструкция за експлоатация или ръководство за ползване, техническо описание и всички други документи (вкл. сертификати, декларации и др.), съгласно Техническата спецификация и Техническото предложение на **ИЗПЪЛНИТЕЛЯ. В случай, че документите са** на английски език, следва да бъдат придружени с превод на български език.

**(2)** Доставката ще се счита за неизпълнена докато Възложителя не получи всички документи по предходната алинея.

**(3)** При подписване на протокол за въвеждане в експлоатация **ИЗПЪЛНИТЕЛЯТ** се задължава да представи на **ВЪЗЛОЖИТЕЛЯ** гаранционна карта с попълнени всички необходими реквизити.

**(4)** Ако непредставянето на документи води до последващи разходи за **ВЪЗЛОЖИТЕЛЯ,** тези разходи се покриват от **ИЗПЪЛНИТЕЛЯ**, като **ВЪЗЛОЖИТЕЛЯТ** ги удържа от следващото дължимо по Договора плащане или от гаранцията за добро изпълнение.

**Чл. 12.** **ИЗПЪЛНИТЕЛЯТ** поема гаранция за качеството на вещта и за годността й за употреба за срока, посочен в чл. 2, ал. 5 от датата по чл. 19, ал. 2.

**Чл. 13.** Всички санкции, наложени на **ВЪЗЛОЖИТЕЛЯ** във връзка или по повод на дейности, за които отговаря **ИЗПЪЛНИТЕЛЯ**, са за сметка на **ИЗПЪЛНИТЕЛЯ**.

**VIІ. ПРИЕМАНЕ**

**Чл. 14.** **ИЗПЪЛНИТЕЛЯТ** декларира, че оборудването не е обременено с недостатъци.

**Чл. 15.** **(1)** Оборудването следва да се предаде на мястото, посочено в чл. 1, ал. 4 на упълномощено от **ВЪЗЛОЖИТЕЛЯ** лице. За приемането и предаването се съставя приемно-предавателен протокол, в 2 (два) екземпляра, който се подписва от упълномощените представители на двете страни.

**(2)** При предаване на вещта **ИЗПЪЛНИТЕЛЯТ** е длъжен да предаде документите по чл. 11.

**(3)** Преди предаване на оборудването **ИЗПЪЛНИТЕЛЯТ** е длъжен да извършви всички проверки и изпитвания съгласно Техническите спецификации и Техническото предложение, което се удостоверява с констативни протоколи.

**(4)** За монтаж и инсталацията и след въвеждането в експлоатация на оборудването се съставят и подписват двустранни протоколи от упълномощените представители на двете страни.

**Чл.16 (1)** При предаването на оборудването **ИЗПЪЛНИТЕЛЯТ** осигурява на **ВЪЗЛОЖИТЕЛЯ** необходимото според обстоятелствата време да го прегледа за недостатъци.

**(2)** Рекламации по количеството на доставеното оборудване могат да се правят в момента на подписване на приемо-предавателния протокол.

**(3)** Рекламации относно качеството и скрити дефекти на въведеното в експлоатация оборудване се правят в срок от 30 (тридесет) работни дни след откриването им.

**(4)** В случай на рекламация и възникване на спор между страните по договора, **ИЗПЪЛНИТЕЛЯТ** осигурява проверка на оборудването от контролна организация, в присъствието на представители на двете страни, за което се съставя протокол.

**VIII. ГАРАНЦИЯ ЗА ИЗПЪЛНЕНИЕ НА ДОГОВОРА**

**Чл. 17. (1)** Изпълнителят гарантира изпълнението на произтичащите от настоящия договор свои задължения с гаранция за добро изпълнение в размер на ............. лева, представляващи 1% (един процент) от неговата обща стойност без ДДС.

 **(2)** Възложителят освобождава гаранцията за изпълнение на договора без да дължи лихви, в срок до 60 (шестдесет) дни след изтичане на срока на договора.

 **(3)** Възложителят има право да усвои сумата от гаранцията за изпълненние, без това да го лишава от правото да търси обезщетение за претърпени вреди.

**Чл. 18.** **ВЪЗЛОЖИТЕЛЯТ** не дължи лихви върху сумата по гаранцията за изпълнение на договора.

**IХ. ГАРАНЦИОННА ОТГОВОРНОСТ**

**Чл. 19. (1)** **ИЗПЪЛНИТЕЛЯТ** се задължава да осигури гаранционна поддръжка на медицинското оборудване за срок ………… месеца от оторизиран сервиз на производителя.

**(2)** Гаранционният срок започва да тече от датата на подписване на протокола за въвеждане в експлоатация на оборудването.

**Чл. 20. ИЗПЪЛНИТЕЛЯТ** гарантира нормалното функциониране на оборудването при спазване на условията, описани в гаранционната карта.

**Чл. 21. (1)** Заявката за отстраняване на възникнала повреда на оборудването се прави по телефон, електронна поща или по факс.

**(2)** Заявката трябва да съдържа информация за: наличието на повредата, часа и датата, когато е констатирана.

**X. НЕИЗПЪЛНЕНИЕ. ОТГОВОРНОСТ ЗА НЕИЗПЪЛНЕНИЕ.**

**Чл. 22.** **ИЗПЪЛНИТЕЛЯТ** носи отговорност за точното изпълнение на дейностите по този договор, съобразно изискванията на Техническите спецификации, Техническата оферта и Ценовата оферта.

**Чл. 23. (1)** **ИЗПЪЛНИТЕЛЯТ** отговаря за недостатъците на доставеното оборудване, които намаляват съществено неговата цена или неговата годност за употреба и не са били съобщени на **ВЪЗЛОЖИТЕЛЯ**.

**(2)** В случаите по предходната алинея **ВЪЗЛОЖИТЕЛЯТ** разполага със следните права:

1. да върне оборудването и да иска обратно сумата, която е дал до момента заедно с разноските по договора;

2. да задържи оборудването и да иска намаляване на цената;

3. да отстрани недостатъците за сметка на **ИЗПЪЛНИТЕЛЯ**;

4. да иска да му бъде предадено оборудването без недостатъци в замяна на това, което е получил с недостатъци.

**(3)** Независимо от правомощията си по ал. 2 **ВЪЗЛОЖИТЕЛЯТ** може да иска и неустойка за претърпените вреди в размер на 10 % (десет на сто) от стойността на оборудването.

**Чл. 24.** **ВЪЗЛОЖИТЕЛЯТ** има правата по предходния член и когато оборудването е погинало или е било повредено, ако това е станало поради неговите недостатъци.

**Чл. 25**. **(1)** В случай на неточно изпълнението на която и да е от дейностите по настоящия договор, с изключение на задълженията, произтичащи от раздел IХ „Гаранционна отговорност” и/или неизпълнение на чл. 10, ал. 2, **ИЗПЪЛНИТЕЛЯТ** се задължава да заплати на **ВЪЗЛОЖИТЕЛЯ**  неустойка в размер на 0,05% (нула цяло нула пет на сто) от общата цена по чл. 3, ал. 1 без ДДС за всеки просрочен ден, но не повече от 25 % (двадесет и пет на сто) от общата цена.

**(2)** При пълно неизпълнение на задълженията, произтичащи от раздел IХ „Гаранционна отговорност ” и/или неизпълнение на чл. 10, ал. 2, **ИЗПЪЛНИТЕЛЯТ** дължи неустойка в размер на 25 % от цената на договора.

**Чл. 26. (1) ИЗПЪЛНИТЕЛЯТ** превежда неустойките по настоящия договор, както и подлежащите на възстановяване от него неусвоени средства и натрупани лихви по банкова сметка на **ВЪЗЛОЖИТЕЛЯ.**

**(2) ВЪЗЛОЖИТЕЛЯТ** има право да удържи начислените неустойки от последващото дължимо по договора плащане или от стойността на гаранцията за добро изпълнение.

**Чл. 27. (1)** В случай, че на **ВЪЗЛОЖИТЕЛЯ** бъдат наложени финансови корекции, поради некачествено изпълнение на възложените дейности или друго виновно неизпълнение от страна на **ИЗПЪЛНИТЕЛЯ**, последният дължи на **ВЪЗЛОЖИТЕЛЯ** неустойка в размер на наложената финансова корекция. **ИЗПЪЛНИТЕЛЯТ** се задължава да заплати на **ВЪЗЛОЖИТЕЛЯ** съответните дължими суми в срок от 5 (пет) работни дни след получаване на искане за това.

**(2)** В случай, че **ИЗПЪЛНИТЕЛЯТ** не заплати неустойките в упоменатия срок, **ВЪЗЛОЖИТЕЛЯТ** има право на обезщетение за забавено плащане в размер на законовата лихва за периода на просрочието.

**Чл. 28.** Независимо от изплащането на неустойките, страните могат да искат обезщетение по общия ред за причинените им вреди, ако техния размер надвишава уговорената неустойка.

**XI. КОНФИДЕНЦИАЛНОСТ**

**Чл. 29. (1)** Всяка от страните по договора се задължава да не разпространява информация за другата страна, станала й известна при или по повод сключването на договора, включително в хода на обществената поръчка, която страната, за която се отнася информацията, е посочила писмено, че е конфиденциална.

**(2)** Всички карти, рисунки, скици, фотографии, планове, доклади, препоръки, оценки, записки, документи, договори и други данни, независимо от носителя (хартиен, магнит и друг носител), независимо от формата (текстов, графичен, звуков, визуален, аналог или цифров формат), събрани, получени или създадени от **ИЗПЪЛНИТЕЛЯ** във връзка с изпълнението на договора, имат статут на **конфиденциална информация.**

**(3)** Не е конфиденциална информацията, която **ВЪЗЛОЖИТЕЛЯТ** следва да представи на Агенцията по обществени поръчки във връзка с изпълнение на Закона за обществени поръчки.

**Чл. 30. (1) ИЗПЪЛНИТЕЛЯТ** ще използва предоставената от **ВЪЗЛОЖИТЕЛЯ** конфиденциална информация, свързана с дейността – предмет на този договор, с изключителната цел да изпълни задълженията си по този договор.

**(2) ИЗПЪЛНИТЕЛЯТ** не може да дава конфиденциална информация на трети лица и да участва в медийни изяви във връзка с изпълнението на договора без предварителното писмено съгласие на  **ВЪЗЛОЖИТЕЛЯ.**

 **(3)** При приключване изпълнението на договора или при искане на **ВЪЗЛОЖИТЕЛЯ**, всички предоставени материали, съдържащи конфиденциална информация, ще бъдат върнати на **ВЪЗЛОЖИТЕЛЯ.**

**XII. СПИРАНЕ ИЗПЪЛНЕНИЕТО НА ДОГОВОРА ПОРАДИ ФОРСМАЖОРНИ ИЛИ НЕПРЕДВИДЕНИ ОБСТОЯТЕЛСТВА. ИЗМЕНЕНИЯ И ДОПЪЛНЕНИЯ НА ДОГОВОРА**

**Чл. 31. (1)** Страните по настоящия договор не дължат обезщетение за понесени вреди и загуби, ако последните са причинени в резултат на непреодолима сила.

**(2)** Ако страната, която е следвало да изпълни свое задължение по договора е била в забава, тя не може да се позовава на непреодолима сила.

**(3) „**Непреодолима сила” по смисъла на този договор е непредвидено и/или непредотвратимо събитие от извънреден характер, възникнало след сключването на договора.

**Чл. 32 (1)**Страната, засегната от непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в 7-дневен срок от настъпването на непреодолимата сила. При неуведомяване се дължи обезщетение за настъпилите от това вреди. Непреодолимата сила се доказва от засегнатата страна с подписването на двустранен констативен протокол,като към протокола се прилагат доказателства за наличието на форсмажорно или непредвидено обстоятелство.

**(2)** Докато трае непреодолимата сила, изпълнението на задълженията и свързаните с тях насрещни задължения се спира.

**Чл. 33.** Изменения в клаузите на договора са възможни само при условията на Закона за обществените поръчки, с подписването на допълнително споразумение от страните, което става неразделна част от договора.

 **XIII. ПРЕКРАТЯВАНЕ НА ДОГОВОРА**

**Чл. 34.** Настоящият договор се прекратява:

* + - 1. С пълно изпълнение на задълженията на страните по договора
			2. По взаимно съгласие между страните
			3. При изтичане срока на договора.
			4. При заличаване, ликвидация, преобразуване или трансформиране на някоя от страните по договора.
			5. При обявяване в несъстоятелност на изпълнителя.
			6. При настъпване на обективна невъзможност за изпълнение.
			7. При виновно неизпълнение на задълженията на една от страните по договора – с 10 (десет) дневно писмено предизвестие от изправната до неизправната страна.

**Чл.35.** Възложителят може да прекрати договора едностранно с 30 (тридесет) дневно предизвестие, без дължими неустойки и обезщетения и без необходимост от допълнителна обосновка. Прекратяването става след уреждане на финансовите взаимоотношения между страните за извършените от страна на Изпълнителя и одобрени от Възложителя дейности по изпълнение на договора.

**Чл.36.** Възложителят може да прекрати договора без предизвестие, когато изпълнителят:

1. Не отстрани в разумен срок, определен от възложителя, констатирани недостатъци;
2. Не изпълни точно някое от задълженията си по договора;
3. Използва подизпълнител, без да е декларирал това в офертата си, или използва подизпълнител, който е различен от този, посочен в офертата му.

**Чл.37.** При прекратяване на договора по вина на изпълнителя, възложителя задържа в своя полза гаранцията за добро изпълнение направена от изпълнителя.

**XIV. СПОРОВЕ**

**Чл. 38.** Всички спорове, които могат да възникнат във връзка с настоящия договор, по повод неговото изпълнение или тълкуване, включително споровете, породени или отнасящи се до неговата недействителност или прекратяване, страните ще уреждат доброволно и добронамерено.

**Чл. 39.** Ако по пътя на преговорите не може да се постигне съгласие, всички спорове ще се решават от компетентния съд, определен по правилата на българското законодателство.

**ХV. ЗАКЛЮЧИТЕЛНИ РАЗПОРЕДБИ**

**Чл. 40.** **(1)** Когато в договора е предвидено, че страните извършват определено действие „незабавно”, същото следва да бъде извършено непосредствено след пораждане, настъпване или узнаване на събитието или действието, което поражда отговорност, но не по-късно от пет работни дни.

**(2)** Навсякъде в договора, където е записано „неточно изпълнение” следва да се разбира пълно (в предметно отношение), частично (в количествено отношение), забавено (във времево отношение) и/или лошо (всяко друго изпълнение, което не съответства на дължимото).

**Чл. 41.** Ако друго не е уговорено, дните в този договор се считат за календарни.

**Чл. 42.** Сроковете по договора се броят по реда на Закона за задълженията и договорите.

**Чл. 43.** Когато в хода на изпълнение на работата по договора възникнат обстоятелства, изискващи съставяне на двустранен констативен протокол, заинтересованата страна отправя до другата мотивирана покана, с обозначено място, дата и час на срещата. Уведомената страна е длъжна да потвърди в тридневен срок от поканата или да предложи на другата страна за подходящо време и място.

**Чл. 44.** Когато в този договор е предвидено, че определено действие или отговорност е за сметка на **ИЗПЪЛНИТЕЛЯ**, то разходите за това действие или отговорност не могат да се искат от **ВЪЗЛОЖИТЕЛЯ** като допълнение към цената за изпълнение на договора.

**Чл. 45.** Нищожността на някоя от клаузите по договора или на допълнително уговорени условия не води до нищожност на друга клауза или на договора като цяло.

**Чл. 46. (1)** Всички предизвестия, уведомления, заявка и съобщения, предвидени в този договор, ще се считат за надлежно направени, ако са в писмена форма и са връчени срещу подпис на страната (чрез законния й представител или друго лице за контакти), са връчени чрез куриер, чрез писмо с обратна разписка на лице, намиращо се на долупосочения адрес на страната, или са изпратени по факса на страната, както следва:

**На Възложителя*:***

гр.Хасково 6300, бул. „Съединение” № 49, тел./факс: 038 606 722;

**На Изпълнителя: ……………………………………………………**

**(2)** Ако някоя от страните промени посочените в предходната алинея адреси, тел./факс, без да уведоми другата страна, последната не отговаря за неполучени съобщения, предизвестия, уведомления, заявки и съобщения и същите се считат за редовно връчени.

**Чл. 47.** **(1)** Всяка от страните по договора е длъжна незабавно да уведоми другата страна при промяна на банкова си сметка.

**(2)** При липса на незабавно уведомяване, плащането по сметката се счита за валидно извършено.

**Чл. 48.** Настоящият договор, ведно с приложенията, се състави в два еднообразни екземпляра – един за **ВЪЗЛОЖИТЕЛЯ** и един за **ИЗПЪЛНИТЕЛЯ**, всеки със силата на оригинал.

**Чл. 49.** Този договор съдържа следните приложения, които са неразделна част от него:

**Приложение № 1** - Техническо предложение на **ИЗПЪЛНИТЕЛЯ**;

**Приложение № 2** – Ценово предложение на **ИЗПЪЛНИТЕЛЯ**.

**ЗА ВЪЗЛОЖИТЕЛЯ: ЗА ИЗПЪЛНИТЕЛЯ:**

**ИЗПЪЛНИТЕЛЕН ДИРЕКТОР ........................................................**

**НА „МБАЛ-ХАСКОВО” АД ........................................................**

**......................................................... ........................................................**

**Д-р ГЕОРГИ ГЕЛОВ .........................................................**